Suchinthana/ta-wikipedia huggingface dataset:
தமிழ்நாடு அரசு தொல்லியல் துறை

தமிழ்நாடு அரசு தொல்லியல் துறை 1961 இல் தொடங்கப்பட்டது. இத்துறை தமிழ்நாட்டின் தலைநகர் சென்னையில் உள்ள ஆல்ஸ் சாலையில் தமிழ்வளர்ச்சி வளாகத்தில் உள்ள கட்டிடத்தில் இயங்கி வருகிறது. இத்துறையின் முதலாவது இயக்குநர் ஆர். நாகசாமி ஆவார். தற்போதைய இயக்குநர் நடன காசிநாதன் ஆவார்.

வரலாற்றிற்கு முந்தைய காலம் முதல் தற்காலம் வரையில் 33 இடங்களில் தமிழக அரசின் தொல்லியல்  அகழ்வாய்வுகள் மேற்கொண்டுள்ளது.

பணிகள்
 தமிழ்நாட்டில் உள்ள நினைவுச் சின்னங்களை பாதுகாத்தல்.
 வரலாற்று தளங்களில் அகழ்வாராய்ச்சி நடத்துதல்.
 அருங்காட்சியகத்தில் உள்ள கலைப்பொருட்களை இரசாயனப் பாதுகாப்பு மேற்கொள்ளுதல்.
 கல்வெட்டுகளை நகலெடுத்தல், கல் கல்வெட்டுகளில் உள்ளவற்றை அச்சிடுதல், மற்றும் புத்தக வடிவில் அவற்றை வெளியிடுதல்.

நிர்வாக அமைப்பு 
தொல்லியல் துறையானது தொல்லியல் துறை ஆணையரின் தலைமையின் கீழ், துணை இயக்குநர், தொல்லியல் துணை கண்காணிப்பாளர், செயற்பொறியாளர், உதவி செயற்பொறியாளர், உதவி கண்காணிப்பு கல்வெட்டாய்வாளர், மண்டல உதவி இயக்குநர்கள், காப்பாட்சியர்கள், கல்வெட்டாய்வாளர்கள், தொல்லியல் அலுவலர்கள், வரலாற்றுக்கு முந்தைய கால அகழாய்வாளர்
மற்றும் அகழாய்வாளர் ஆகியோரைக் கொண்டு இயங்கி வருகின்றது.

அலுவலகங்கள்
தமிழ்நாட்டில் இத்துறைக்கு சென்னை, சிதம்பரம், மதுரை, தஞ்சாவூர், திருநெல்வேலி, கோயம்புத்தூர், நாகர்கோவில், தர்மபுரி ஆகிய எட்டு இடங்களில் மண்டல அலுவலகங்கள் உள்ளன.

தொல்லியல் இரசாயன ஆய்வுக்கூடம்
இங்கு 1980 முதல் தொல்லியல் இரசாயன ஆய்வுக்கூடம் இயங்கி வருகிறது. நினைவுச் சின்னங்கள், வெண்கலப் படங்கள், செப்பு தகடுகள், நாணயங்கள், சுடுமண், ஸ்டக்கோ மற்றும் ஓவியங்கள் போன்ற பழமையான பொருட்கள் இரசாயனம் மூலம் பாதுகாக்கப்படுகின்றன.

நூலகம்
இங்குள்ள நூலகத்தில் தொல்லியல், மானிடவியல், கலை, வரலாறு, கல்வெட்டியல் தொடர்பான புகழ்பெற்ற வெளிநாட்டு மற்றும் இந்திய அறிஞர்கள் மற்றும் நிபுணர்கள் எழுதியுள்ள 11,500 க்கும் மேற்பட்ட புத்தகங்கள் உள்ளன.

கல்வெட்டு ஆராய்ச்சி நிறுவனம்
தமிழக அரசின் தொல்லியல் துறையின் கீழ் செயல்பட்டு வரும் கல்வெட்டு ஆராய்ச்சி நிறுவனம் (Institute of Epigraphy) கல்வெட்டு, தொல்லியல், அகழாய்வில் முதுகலை டிப்ளமா (Post Graduate Diploma in Epigraphy, Archaeology, Excavation) ஆகிய படிப்புகளை வழங்கி வருகிறது.

பராமரிக்கும் அரண்மனைகள்
 திருமலை நாயக்கர் அரண்மனை
 தஞ்சாவூர் அரண்மனை
 இராமநாதபுரம் அரண்மனை

இதனையும் காண்க
தமிழக தொல்லியல் களங்கள்
 தமிழக அருங்காட்சியகங்கள்

மேற்கோள்கள்

வெளியிணைப்புகள் 
 தமிழ்நாடு அரசு தொல்லியல் துறை இணையதளம்

தமிழ்நாடு அரசுத் துறைகள்
இந்திய மாநிலங்களின் தொல்லியல் துறைகள்
சையத் உசைன் சாகிர்

சையத் உசைன் சாகிர் (Syed Husain Zaheer)  ஒர் இந்திய  வேதியியலாளர் ஆவார்.  நாட்டின் பெரிய ஆராய்ச்சி மற்றும் வளர்ச்சி நிறுவனமான அறிவியல் மற்றும் தொழிலக ஆய்வு மன்றம்| அறிவியல் மற்றும் தொழிலக ஆய்வு மன்றத்தின்]] பொது இயக்குநராகவும் ஒர் அரசியல்வாதியாகவும் பணிபுரிந்தார். பொது இயக்குனராக பதவியேற்பதற்கு முன்னர்  அந்நிறுவனத்தின் ஒரு பிரிவாக இயங்கிக் கொண்டிருந்த இந்திய வேதித்தொழில்நுட்ப நிறுவனத்தில் இயக்குனராகப் பணிபுரிந்தார்.  இப்பணிக்காலத்தில் அங்கு உயிர்வேதியியல் துறை  என்ற ஒரு புதிய பிரிவை ஏற்படுத்தினார். பணியிலிருந்து ஓய்வு பெற்ற பின்னர் கான்பூர், இந்தியத் தொழில்நுட்ப நிறுவனத்தின் ஆளுநர் குழுவின் தலைமைப் பொறுப்பு வகித்தார் .  இவருடைய அறிவியல் தொண்டை பாராட்டும் விதமாக, நாட்டின் மூன்றாவது உயரிய விருதான பத்ம பூசண்  விருதை 1972 ஆம் ஆண்டு இந்திய அரசு இவருக்கு வழங்கி கௌரவித்தது

மேற்கோள்கள்

.

பத்ம பூசண் விருது பெற்றவர்கள்
நுரை (தாவரம்)

நுரை அல்லது  செம்பூவம்  (Longan; Dimocarpus longan) என்பது உண்ணத்தக்க பழங்களைத் தரக் கூடிய ஒரு அயனமண்டல தாவரம் ஆகும். இது சபின்டேசியே (Sapindaceae) குடும்பத்தைச் சேர்ந்தது.

விபரிப்பு 
நுரை மரம் என்றும் பசுமையாகக் காணப்படும் இடைத்தர உயரமுள்ள மரம் ஆகும். இது சுமார்  முதல்  வரையான உயரத்தில் வளரக் கூடியது. மணல் பாங்கான தரையில் வளரக் கூடியது. இது  வரையான வெப்பநிலையில் சிறப்பாக வளரக் கூடியது. சுமார் அளவு வரையான வெப்பநிலை மாற்றத்தைத் தாங்கும்.

வரலாறு
மியன்மாருக்கும் தெற்கு சீனாவுக்குமிடையிலான  மலைத்தொடர்களில் இது உற்பத்தியானதாக நம்பப்படுகின்றது. மற்றொரு அறிக்கையின்படி  இந்தியா, இலங்கை, உயர் மியன்மார், வட தாய்லாந்து, கம்போடியா, வடக்கு வியட்நாம் மற்றும்  நியூ கினி ஆகியவற்றில் தோற்றம் பெற்றதாக அறியப்படுகிறது. .

மேற்கோள்கள் 

பழ மரங்கள்
அச்சுறு நிலையை அண்மித்த தாவரங்கள்
வரகூர் வெங்கடேசப் பெருமாள் கோயில்

வரகூர் வெங்கடேசப் பெருமாள் கோயில் தஞ்சாவூர் மாவட்டத்திலுள்ள வைணவக் கோயிலாகும்.

அமைவிடம்
தஞ்சாவூர் மாவட்டத்தில் கண்டியூர் - திருக்காட்டுப்பள்ளி சாலையில், திருப்பூந்துருத்தியை அடுத்து 7 கிமீ தொலைவில் சென்று சாலையின் இடது புறம் அமைந்துள்ள நுழைவாயில் வழியே சென்றடையலாம்.

பெயர்க்காரணம்
பூபதிராஜபுரம் என்று முன்பு அழைக்கப்பட்ட இத்தலம், நாராயண தீர்த்தருக்கு, திருமால் வெண்பன்றியாகக் காட்சி தந்து வழிகாட்டியதால் வரகூர் எனப் பெயர் பெற்றது. நாராயண தீர்த்தருக்கு ஏற்பட்ட வயிற்றுவலியின் காரணமாக பல தலங்கள் சென்று கடைசியில் நடுக்காவேரி வரும்போது பெருமாள் அசரீரியாக இத்தலம் வந்ததாகவும், அவருடைய நோய் குணமடைந்ததாகவும் கூறுவர். நாராயண தீர்த்தர் இங்கேயே தங்கியிருந்து கண்ணனின் லீலைகளைப் போற்றிடும் கிருஷ்ணலீலா தரங்கிணி என்ற இசை நாட்டிய நாடகத்தை இயற்றியதோடு, இங்கு உறியடி உற்சவம் நடைபெறக் காரணமாக அமைந்தார்.

மூலவர்
இக்கோயிலில் உள்ள மூலவர் லட்சுமி நாராயணர் ஆவார்.

உறியடி
இங்கு நடைபெறும் உறியடி உற்சவம் மிகவும் புகழ் பெற்றதாகும். வரகூர் வெங்கடேசப் பெருமாளைக குலதெய்வமாகக் கொண்டவர்கள் இங்கு வந்திருந்து இவ்விழாவில் கலந்துகொள்கின்றனர்.

மேற்கோள்கள்

வெளி இணைப்புகள்
 அருள்மிகு லட்சுமி நாராயணர் கோயில், தினமலர்

தஞ்சாவூர் மாவட்டத்திலுள்ள பெருமாள் கோயில்கள்
செந்தலை மீனாட்சிசுந்தரேஸ்வரர் கோயில்

செந்தலை மீனாட்சிசுந்தரேஸ்வரர் கோயில் தஞ்சாவூர் மாவட்டத்திலுள்ள சிவன் கோயிலாகும்.திருக்காட்டுப்பள்ளி இருந்து கண்டியூர் சாலை

அமைவிடம்
தஞ்சாவூர் மாவட்டத்தில் திருவையாறு-திருக்காட்டுப்பள்ளி சாலையில், குடமுருட்டி ஆற்றின் கரையில் உள்ளது. மணத்திடல் இருந்து 2 கி.மி

மூலவர்
இங்குள்ள மூலவர் மீனாட்சிசுந்தரேஸ்வரர் ஆவார்.

இடம், ஆறுக்கான பெயர்க்காரணம்
கந்தர்வப்பெண்ணான சந்திரலேகையால் இத்தலத்திலுள்ள இறைவன் பூசிக்கப்பட்டதால் சந்திரலேகை என்று ஆரம்பத்தில் அழைக்கப்பட்டு, பின்னர் செந்தலையாக ஆகியுள்ளது. இங்கு யாகசாலையில் இருந்த குடங்களை உருட்டி, வடபுறம் காவிரி திரும்பியதால் குடமுருட்டி என்று கூறுகின்றனர்.

விழாக்கள்
இக்கோயிலில் ரத சப்தமி, தைப்பொங்கல், திருவாதிரை உள்ளிட்ட விழாக்கள் சிறப்பாக நடைபெறுகின்றன.

மேற்கோள்கள்

வெளி இணைப்புகள்
 தஞ்சாவூர் சிவன் கோயில் பட்டியல்

தஞ்சாவூர் மாவட்டத்திலுள்ள சிவன் கோயில்கள்‎
ஆஃபினியம் அசிட்டைலசிட்டோனேட்டு

ஆஃபினியம் அசிட்டைலசிட்டோனேட்டு (Hafnium acetylacetonate) என்பது Hf(C5H7O2)4 என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். Hf(acac)4 என்று சுருக்கக் குறியீடாகவும் இச்சேர்மம் குறிப்பிடப்படுகிறது.  ஆஃபினியத்தின் அசிட்டைலசிட்டோனேட்டு அணைவுச் சேர்மமான இச்சேர்மம் D2  சீரொழுங்கில் வெண்மை நிறத்தில் திண்மமாகக் காணப்படுகிறது.ஆஃபினியம் டெட்ரா குளோரைடு, அசிட்டைலசிட்டோனேட்டு மற்றும் ஒரு காரம் ஆகியனவற்றை வினைப்படுத்தி ஆஃபினியம் அசிட்டைலசிட்டோனேடு தயாரிக்கலாம். கட்டமைப்பு மற்றும் பண்புகளில்   Zr(acac)4 சேர்மமும் Hf(acac)4 சேர்மமும் ஒரேமாதியாக உள்ளன
.

பயன்கள் 

பாலி(பியூட்டைலீன் டெரிப்தாலேட்டு) தயாரிப்பில் தைட்டானியம் டெட்ராபியூட்டாக்சைடு உடன் சேர்க்கப்படும் ஆஃபினியம் அசிட்டைலசிட்டோனேட்டு ஒரு வினையூக்கியாகச் செயல்படுகிறது
.

மேற்கோள்கள் 

ஆஃபினியம் சேர்மங்கள்
அசிட்டைலசிட்டோனேட்டு அணைவுகள்
தடப்பந்து

தடப்பந்து(Trackball) என்பது, கணித்திரையில் சுட்டிக்காட்ட உதவும் பந்து பொதித்துள்ள கருவி ஆகும். இந்த கருவியிலுள்ள பந்தை சுழற்றுவதன் மூலம், நமது கை அசைவுகள் நகரும் திசைக்கு ஏற்ப, கருவியினுள் உரிய மின்னணு அதிர்வுகள் தோன்றி, கணினித்திரையின் சுட்டுக்குறிக்குக் கொடுத்து அனுப்பப் படுகின்றன. இந்த பந்தானாது, சுட்டிக்கருவியின் மேற்பகுதியில்  அமைந்துள்ளது.

தோற்றம்

இரால்.’ப் பென்சமின் (Ralph Benjamin) என்ற பிரித்தானிய மின்னணுஆய்வாளர், பிரித்தானியக் கடற்படைக்காக, அறிவியல் பணிகளைச் செய்தபோது, இரண்டாம் உலகப்போரின் பிறபகுதியில், ரேடார் சதி அமைப்புச் (Rador Plotting System) செயலாக்கத்தின் போது,  இக்கருவியைக் கண்டறிந்தார்.

இக்கருவியைப் பயன்படுத்தும், பயனாளி இயக்கப்பிடியின் மூலம், உள்ளீடுகளை இடலாம். அந்த உள்ளீடுகள், ஆகாய விமானங்களின் குறியை, ஒரு பகுதியில் செலுத்த, ஒரு தொடர்முறை கணினியைப் பயன்படுத்தினார். அப்போது அவருக்கு ஒரு புதிய உள்ளிட்டு கருவி தேவைப்பட்டது. அச்சூழ்நிலையை ஆராய்ந்து, இந்த சுட்டிக்கருவியை, 1946ஆம் ஆண்டு  கண்டறிந்தார். பின்னர், இதற்கு  1947 ஆம் ஆண்டு காப்புரிமை வாங்கினார்.

செயல்திறன்
 ஒரு பயனரின் கட்டைவிரல், மற்ற விரல்கள், விரல் நகங்கள், உள்ளங்கை ஆகியவற்றின் ஒருங்கிணைந்த அசைவால், இந்த கருவி  இயக்கப் படுகிறது. இதனால் சுட்டியால் ஏற்படும் உடல் பக்க விளைவுகள், ஒப்பிட்டு அளவில் குறைவாகவே ஏற்படுவதாகக் கருதப்படுகிறது. இந்த கருவியை,  கணினித்திரைச் சுட்டியை நகர்த்துவது போல, நகர்த்த வேண்டியதில்லை. அதற்குமாறாக, ஒரு உட்குழிந்தப் பொருத்தியில், பாதிக்குமேல் பந்து அமிழ்ந்து கொண்டு, அச்சுழலும் பந்தே நகரும் இயல்பைப் பெற்று  இருக்கிறது. அப்பந்தானாது நகரும் போது, அதே திசையில் கணித்திரையின் சுட்டிக்குறியும் நகரும் திறன் கொண்டதாக இருக்கும். ஆனால், சுட்டிக் கருவியை மறுநிலைக்கு எடுத்து வைத்தப் பிறகே, சுட்டும் இயல்பு உடையதாகத் திகழ்கிறது.
மூத்தகுடிமக்கள் எனப்படும் வயதானவர் சுட்டியை இருமறை சொடுக்குவதில் இடர்களைச் சந்திக்கின்றனர். அத்தகையவர்களுக்கு, இத்தடப்பந்து கருவி சிறந்த மாற்று உள்ளீட்டு கருவியாக அமைகிறது. தட்டச்சு அதிகம் செய்யாமல், இணையத்தில் உலாவி படிப்பவர்களுக்கு, இக்கருவியால், அதிக ஓய்வு அவர்தம் கைகளுக்குக் கிடைக்கிறது. வலப்பெருவிரலால் நகர்த்தவும், இடப்பெருவிரலால் சொடுக்கவும் செய்வதால் இந்த விரல்கள் ஓய்வு அதிகம் கிடைக்கிறது.

வகைகள்
 
பெரிய அளவு தடப்பந்து, கணினி உதவு வடிவமைப்பும் வரைதலும் (CAD) துறையில் அதிக அளவில் பயன்படுத்தப் படுகிறது. தொடுபட்டை (touch pad) கண்டறிவதற்கு முன், இந்த தடப்பந்து கருவி அதிக அளவில் மடிக்கணினியில் பயன்படுத்தப் பட்டது. சிறிய அளவிலான தடப்பந்துகளை, விசைப்பலகையுடன் இணைத்தே உருவாக்கப்படுகின்றன. மேலும், சுட்டியுடனும், விளையாட்டுக்கருவிகளுக்கான உள்ளீட்டு கருவிகளுடன் இணைத்தேயும் உருவாக்கப்பட்டு, நடைமுறையில் அதிகம் பயன்படுத்ததப் படுகிறது. உடலியல் அசைவுகளுக்கு ஏற்ப உடல் ஊனமுற்றவர்களுக்காகவும், பணிச்சூழலின் பணியடர்வு உடலியல் இடர்களைத் தவிர்க்கவும் (ergonomics), பயனரின் தொகுதிகளுக்கு ஏற்ற வகையில், இத்தடப்பந்து கருவிகள் உருவாக்கப்படுகின்றன.

அலைபேசிகளில் பயன்பாடு

சில பிளாக்பெர்ரி செல்லிடப்பேசி வகைகளில், மிகச்சிறிய அளவிலான தடப்பந்துகள் பொருத்தப்பட்டு, பயனர்கள் பயன் பெறுகின்றனர். முன்னர் வெளிவந்த எச்டீசி (HTC) கைபேசிகளில், இந்த தடப்பந்து உள்ளடங்கி வந்தது.

ஊடகங்கள்

மேற்கோள்கள்

வெளியிணைப்புகள்
தமிழ்ப்பெருங்களஞ்சியத் திட்டம் என்ற பொதுமங்கள் உரிமத்தில் இருக்கும் இணையத்தின்  கட்டுரைப் பக்கம் - தடப்பந்து (அ) சுட்டிப்பந்து

கணினி உள்ளீடு கருவிகள்
தைரோகேர்

தைரோகேர் டெக்னோலொஜீஸ் லிமிடெட் (Thyrocare) என்பது மகாராட்டிரத்தின், நவி மும்பை எனும் வர்த்தக நகரியத்தை தலைமை இடமாகக் கொண்டு இயங்கும் ஒரு நோய் பரிசோதனை நிலைய நிறுவனம் ஆகும். சங்கிலி பகுப்பாய்வு மற்றும் தடுப்பு பராமரிப்புக்கான ஆய்வகங்கள் என்பன உள்ளதுடன், இரத்த மாதிரிகளும் இங்கு சேர்க்கப்பட்டு பரிசோதிக்கப்படுகின்றன. இந்நிறுவனம் மொத்தம் 1,122 விற்பன்னை நிலையங்களையும் (2021 ஆம் ஆண்டு நிலவரப்படி) இந்தியா முழுவதும் சேகரிப்பு மையங்களையும்   நேபாளம், வங்காளதேசம், மத்திய கிழக்கு நாடுகள் என பல பிரதேசங்களிலும் இந்நிறுவனத்தின் இரத்த மாதிரிச் சேகரிப்பு நிலைங்கள் காணப்படுகின்றன.

26 சூன் 2021 அன்று, இந்திய இ-ஃபார்மசி மற்றும் ஆன்லைன் ஹெல்த்கேர் அக்ரிகேட்டர் பார்ம் ஈஸியின் பெற்றோர் ஏபிஐ ஹோல்டிங்ஸ், தைரோகேரின் 66.1% கட்டுப்பாட்டுப் பங்குகளை வாங்கியது. புதிதாத துகவக்கபட்ட நிறுவனத்தால் கையகப்படுத்தப்பட்ட முதல் இந்திய பட்டியலிடப்பட்ட நிறுவனம் என்ற பெயரை தைரோகேர் பெற்றது.

வரலாறு 
பாபா அணு ஆராய்ச்சி மைய முன்னாள் அறிவியலாளரான ஆ. வேலுமணியினால் தைரோகேர் துவக்கப்பட்டது. இது 1996 ஆம் ஆண்டில் மும்பாயில் உள்ள பைசுல்லா எனும் இடதிலேயே ஆரம்பிக்கப்படது. இந்நிறுவனத்தின் முதல் நோக்கம் தைராய்டுப் பரிசோதனையே ஆகும்.   இந்நோக்கத்துடன் ஆரம்பமாகிப் பின்னர் நவி மும்பையில் தனது தலைமையகத்தை நிறுவி, இந்தியா முழுதும் இரத்த மாதிரிகளைச் சேகரிப்பை பாரிய செய்து, அவற்றை தங்கள் ஆய்வகத்துக்குக் கொண்டுவந்து சோதித்து ஆய்வு முடிவுகளைத் தரும் வகையில் பணி மேற்கொண்டு இந்நிறுவனம் வளர்ச்சி கண்டது. இந்நிறுவனத்தால் சேர்க்கப்படும் இரத்த மாதிரிகள் மும்பையில் அமைந்துள்ள ஓர் பாரிய ஆராய்ச்சி கூடத்திற்குக் கொண்டு செல்லப்பட்டு பரிசோதிக்கப்படுகின்றன.

ஆரோக்க்கியம் எனும் தனது நிறுவன சுலோகம் மூலமாக தைரோயிட்டுப் பரிசோதனையை இந்நிறுவனம் 200 வகைகளிலும் செய்துவந்தது .

மேற்கோள்கள் 

சுகாதார நிறுவனங்கள்
இந்திய நிறுவனங்கள்
பக்கிரிசாமி சந்திரசேகரன்

பக்கிரிசாமி சந்திரசேகரன் (15 எப்பிரல் 1934) இந்தியாவைச் சேர்ந்த தடயவியல் துறை நிபுணர் ஆவார் 
இராசிவ் காந்தி கொல்லப் பட்டபோது பெல்ட் பாம் கொண்டு அவர் கொல்லபட்டார் என்பதைக் கண்டறிந்து அறிவித்தார்.

வாழ்க்கைக்குறிப்பு

தமிழ்நாடு நாகப்பட்டினத்தில் பிறந்த சந்திரசேகரன் அண்ணாமலைப் பல்கலைக்கழகத்தில் இளம் அறிவியல் மற்றும் முதுஅறிவியல் பட்டம் பெற்றார். மேலும் சென்னைப் பல்கலைக்கழகத்தில் தடயவியல் அறிவியலில் முனைவர் பட்டம் பெற்றார்.
தமிழ் நாட்டில் காவல்துறையின் கட்டுப்பாட்டில் இருந்த தடயவியல் துறையைப் பிரித்து தனித் துறையாக ஆனபிறகு அதன் இயக்குநராக அமர்த்தப்பட்டார். 1965 முதல் ஆறு ஆண்டுகாலம் உதவி இயக்குநராகவும், அதன்பிறகு 22 ஆண்டு காலம் தடைய அறிவியல் துறையின் தலைவராகவும் பணியாற்றினார்.  பன்னாட்டுத் தடயவியல் நிறுவனத் தலைவராக இருந்தார். தடயவியல் துறை தொடர்பான பல கட்டுரைகளை எழுதினார். இவர் எழுதிய  'உலகின் முதல் மனித வெடிகுண்டு' என்னும் நூல் பல நாடுகளில் காவல் துறையில் பாடப் புத்தகங்களாக உள்ளது. மேலும் இவர் கல்கி இதழில் தடய அறிவியல் துறையில் தன் அனுபவரங்களை கிரிமினல்கள் ஜாக்கிரதை என்ற பெயரில் 2000 ஆண்டு தொடராக எழுதினார். இது பின்னர் நூலாகவும் வெளிவந்தது.

இவர் எம். ஜி. இராமச்சந்திரன் கொலை முயற்சி வழக்கு, ராஜீவ் காந்தி படுகொலை வழக்கு, பாத்தூர் நடராசர் சிலை மீட்பு வழக்கு, எம். வி. சிதம்பரம் கப்பல் தீவிபத்து உள்ளிட்ட பல வழக்குகளில் தடயவியல் ஆய்வு செய்து உண்மைகளை வெளிக்கொண்டுவந்தார்.
 
ஜெய்ப்பூர் பல்கலைக்கழக துணைவேந்தராகவும் பணியாற்றியவர். 2000 ஆம் ஆண்டில் இந்திய நடுவணரசு இவருக்குப் பத்மபூசண் விருது வழங்கி கௌரவித்தது.

சந்திர சேகரன் 11 சூலை 2017 அன்று உடல்நலக்குறைவால் இறந்தார்.

மேற்கோள்

வெளி இணைப்புகள் 
 

இந்திய அறிவியலாளர்கள்
பத்ம பூசண் விருது பெற்ற தமிழர்கள்
நாகப்பட்டினம் மாவட்ட நபர்கள்
1934 பிறப்புகள்
வாழும் நபர்கள்
தமிழ்நாட்டு மருத்துவர்கள்
2017 இறப்புகள்
அண்ணாமலைப் பல்கலைக்கழ முன்னாள் மாணவர்கள்
புஷ்பவல்லி

பெந்தபாடு புஷ்பவல்லி அல்லது பொதுவாக புஷ்பவல்லி (Pushpavalli, 3 சனவரி 1925 – 1991) பழம்பெரும் தென்னிந்தியத் திரைப்பட நடிகை ஆவார். தெலுங்கு, தமிழ்த் திரைப்படங்களில் நடித்தவர். இவர் ஜெமினி கணேசனின் இரண்டாவது மனைவி ஆவார். ஜெமினி கணேசனுடன் பல திரைப்படங்களில் நடித்துள்ளார். மிஸ் மாலினி (1947), சத்தியபாமா (தெலுங்கு) ஆகியவை இவருக்குப் புகழ் தேடித் தந்தன.

வாழ்க்கைக் குறிப்பு 
ஆந்திராவில் உள்ள கோதாவரி மாவட்டத்தில் பெந்தபாடு என்ற ஊரில் தொண்டாபுரம் ஜமீன் குடும்பத்தில், ஆந்திர வைணவ மரபில் பிறந்தவர் புஷ்பவல்லி. சென்னையைச் சேர்ந்த வழக்கறிஞர் ஐ. வி. ரங்காச்சாரி என்பவரைத் திருமணம் புரிந்தார்.

பிற்காலத்தில் இவர் ஜெமினி கணேசனைத் திருமணம் புரிந்தார். நடிகை ரேகா இவர்களின் மகள் ஆவார்.

திரைப்படங்களில் நடிப்பு 
1936 ஆம் ஆண்டில் துர்கா சினிடோனின் சம்பூர்ண இராமாயணம் என்ற தெலுங்குப் படத்தில் ஒரு சிறு பாத்திரத்தில் நடித்ததன் மூலம் திரையுலகில் நுழைந்தார். இவரது திறமையைக் கண்ட இயக்குநர் சி. புல்லையா தனது சல் மோகனரங்கா திரைப்படத்தில் நல்ல சந்தர்ப்பமளித்தார். தொடர்ந்து மோகினி பஸ்மாசுரா, வரவிக்ரயம் ஆகிய படங்களில் நடித்து நல்ல இடத்தைப் பிடித்துக் கொண்டார். தசாவதாரம், மாலதி மாதவம், தாராசசாங்கம் சூடாமணி, சத்தியபாமா போன்ற தெலுங்குப் படங்களில் நடித்துப் புகழ் பெற்ற பின்னர் தமிழ்த்திரையுலகில் நுழைந்தார். இவர் நடித்த முதல் தமிழ்த் திரைப்படம் தாசி அபரஞ்சி (1944) இவருக்கு நல்ல பெயரைத் தந்தது. தொடர்ந்து, பாதுகா, விந்திய ராணி, மிஸ் மாலினி, சக்ரதாரி, சம்சாரம் போன்ற படங்களில் நடித்துப் புகழ் பெற்றார்.

நடித்த தமிழ்த் திரைப்படங்கள் 
 தாசி அபரஞ்சி (1944)
 மிஸ் மாலினி (1947)
 சக்ரதாரி (1948)
 சம்சாரம் (1951)
 பெற்ற மனம் (1960)
 சங்கிலித்தேவன் (1960)
 கை கொடுத்த தெய்வம் (1964)

மேற்கோள்கள் 

1925 பிறப்புகள்
1991 இறப்புகள்
மேற்கு கோதாவரி மாவட்ட நபர்கள்
தெலுங்கு மக்கள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
மெத்தில் பீனைலசிட்டேட்டு

மெத்தில் பீனைலசிட்டேட்டு (Methyl phenylacetate) என்பது C9H10O2 என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். மெத்தனால் மற்றும் பீனைல் அசிட்டிக் அமிலம் சேர்ந்து உருவாகும் இந்த எசுத்தரின் அமைப்பு வாய்ப்பாடு C6H5CH2COOCH3 என்று எழுதப்படுகிறது. தெளிவான நிரமற்ற நீர்மமாகக் காணப்படும் மெத்தில் பீனைலசிட்டேட்டு நீரில் சிறிதளவு கரைகிறது. ஆனால் பெரும்பாலான கரிமக் கரைப்பான்களில் நன்றாக கரைகிறது.

மெத்தில் பீனைலசிட்டேட்டு தேனைப் போன்ற வீரிய மணமுடையதாக உள்ளது. மிகவும் வீரியமாக இருப்பதால் 10% அல்லது அதைவிடக் குறைவான , மெத்தில்பீனைல் அசிட்டேட்டை மட்டுமே முகர்ந்து பார்க்க பரிந்துரைக்கப்படுகிறது. மதுவகைகள், குடைமிளகாய், தேன், மிளகு, காப்பி போன்றவற்றில் இயற்கையாக இச்சேர்மம் காணப்படுகிறது. வாசனைப்பொருட்கள் தொழிற்சாலைகளில் பயன்படுத்தப்படுகிறது.

மேற்கோள்கள் 

 "Methyl Phenyl Acetate."(February 22, 2007). Chemical Information The Good Scents Company. Retrieved on January 22, 2008.

மெத்தில் எசுத்தர்கள்
அசிட்டேட்டு எசுத்தர்கள்
எசுத்தர் கரைப்பான்கள்
சுவைமணங்கள்
இனிப்பு மணம் கொண்ட இரசாயனங்கள்
வசு

வசுக்கள் (Vasu, ) என்பது இந்து மதத்தில் நெருப்பு மற்றும் ஒளியுடன் தொடர்புடைய தெய்வங்களின் குழு ஆகும். இவர்கள் இந்திரன் மற்றும் விஷ்ணு உதவியாளர் தெய்வங்களாக விவரிக்கப்படுகிறார்கள். பொதுவாக எண்ணிக்கையில் எட்டு பேர் கொண்ட இவர்கள் அஷ்டவசுக்கள் என அழைக்கப்படுகின்றனர். இராமாயணத்தில்காசியப்பர் மற்றும் அதிதி ஆகியோரின் குழந்தைகள் என்றும், மகாபாரதத்தில் மனு அல்லது தர்மம் என்றும் தக்கன் மகள் வாசு ஆகியோரின் மகன்கள் என்றும் விவரிக்கப்படுகிறார்கள். வேதங்களில் இடம்பெற்றுள்ள முப்பத்து மூன்று கடவுள்களில் இவர்கள் எட்டு பேர் ஆவர்.

சொற்பிறப்பியல் 
வசு என்ற சமசுகிருத சொல் "பிரகாசமானவை" என்று மொழிபெயர்க்கப்பட்டுள்ளது.

பட்டியல் 
வெவ்வேறு நூல்களில் எட்டு வசுக்களின் மாறுபட்ட பட்டியல்கள் உள்ளன. பிரகதாரண்யக உபநிடதம், மானவ புராணம் மற்றும் மகாபாரதத்தின் படி பொதுவாக குறிப்பிடப்பட்ட பெயர்கள் மற்றும் அர்த்தங்கள் பின்வருமாறு:

புராணம் 
இராமாயணத்தில் காசியப்பர் மற்றும் அதிதி ஆகியோரின் குழந்தைகள் என்றும், மகாபாரதத்தில் மனு அல்லது தர்மம் என்றும் தக்கன் மகள் வாசு ஆகியோரின் மகன்கள் என்றும் விவரிக்கப்படுகிறார்கள்.

பிரிது (பிருத்வி) தலைமையிலான வசுக்கள் காட்டில் தங்களை எப்படி அனுபவித்துக் கொண்டிருந்தார்கள் என்பதை மகாபாரதம் விவரிக்கிறது. ஆகாசாவின் மனைவி ஒரு தெய்வீக பசுவைக் கண்டு, தனது கணவர் அதைத் திருடும்படி வற்புறுத்தினார். பிரிது மற்றும் அவரது மற்ற சகோதரர்களின் சம்மதத்துடனும் உதவியுடன் ஆகாசா இதைச் செய்தார். அந்த பசு வசிட்ட முனிவருக்குச் சொந்தமானது, அவர் தனது துறவி சக்திகள் மூலம் வசுக்கள் அதைத் திருடியிருப்பதை அறிந்து கொண்டார். மேலும் பூமியில் மனிதர்களாக பிறக்க வேண்டும் என்று உடனடியாக அவர்களை சபித்தார். வசுக்களின் வேண்டுகோளுக்கு பதிலளித்த வசிட்டர், அவர்களில் ஏழு பேர் பிறந்த ஒரு வருடத்திற்குள் பூமிக்குரிய வாழ்க்கையிலிருந்து விடுபடுவார்கள் என்றும், ஆகாசா மட்டுமே முழு தண்டனையையும் செலுத்துவார் என்றும் உறுதியளித்தார். வசுக்கள் பின்னர் நதி தெய்வமான கங்கை தங்கள் தாயாக வேண்டும் என்று கேட்டுக்கொண்டனர். மன்னர் சாந்தனு தன்னை ஒருபோதும் எந்த வகையிலும் தடுக்கக் கூடாது என்ற நிபந்தனையின் பேரில் கங்கை அவதாரம் எடுத்து அவரது மனைவியானார். ஏழு குழந்தைகள் பிறந்ததால், ஒன்றன் பின் ஒன்றாக, கங்கை அவர்களைத் தனது சொந்த நீரில் மூழ்கடித்து, அவர்களின் தண்டனையிலிருந்து விடுவித்தார், மன்னர் எந்த எதிர்ப்பும் தெரிவிக்கவில்லை. எட்டாவது குழந்தை பிறந்தபோதுதான் மன்னர் இறுதியாக தனது மனைவியை எதிர்த்தார், எனவே அவர் அவரை விட்டு வெளியேறினார். எட்டாவது மகன் உயிருடன் இருந்தார், பின்னர் வீடுமர் என்று அறியப்பட்டார்.

மேற்கோள்கள் 

இந்துக் கடவுள்கள்
இந்து சமயம்
2,2,2-டிரைகுளோரோயெத்தனால்

2,2,2-டிரைகுளோரோயெத்தனால் (2,2,2-Trichloroethanol) என்பது C2H3Cl3O என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். 2,2,2-முக்குளோரோயெத்தனால் என்ற பெயராலும் இச்சேர்மம் அழைக்கப்படுகிறது. எத்தனாலுடன் தொடர்புடைய இச்சேர்மத்தின் கட்டமைப்பில் எத்தனாலின் 2 ஆம் நிலையில் உள்ள ஐதரசன் அணுக்களுக்குப் பதிலாக குளோரின் அணுக்கள் இடம் பிடித்திருக்கும். குளோரால் ஐதரேட்டு, குளோரோபியூட்டனால் போன்ற முன்னோடி மருந்துகள் ஏற்படுத்தும் விளைவுகளையே இச்சேர்மத்தின் மருந்தியல் சார் விளைவுகள் ஒத்திருக்கின்றன. வரலாற்றில் இச்சேர்மம் அறிதுயில் மயக்க மருந்தாகப் பயன்படுத்தப்பட்டுள்ளது . அறிதுயில் மருந்தான டிரைகுளோஃபோசு (டிரைகுளோரோயெத்தில் பாசுபேட்டு) உட்செலுத்தும்போது 2,2,2-டிரைகுளோரோயெத்தனாலாக வளர்சிதை மாற்றமடைகிறது. மிகையான பயன்பாட்டால் சிறுநீரக மற்றும் கல்லீரல் பாதிப்பு ஏற்படலாம் .

மேற்கோள்கள் 

ஆல்ககால்கள்
கரிமகுளோரைடுகள்
டிரைகுளோரோமெத்தில் சேர்மங்கள்
குளோரோயெத்தனால்கள்
அப்துல்கனி துணி சந்தை

அப்துல்கனி துணி சந்தை (Abdul Gani Textile Market) இந்தியாவின் தமிழ்நாடு மாநிலம் ஈரோடு நகரில் அமைந்துள்ள துணி விற்பனைச் சந்தையாகும். மொத்த மற்றும் சில்லறை விற்பனையாக இச்சந்தையில் துணிகள் விற்கப்படுகின்றன .

வர்த்தகர்களும் வர்த்தக மையங்களும் 

தமிழகத்திலுள்ள மிகப்பெரிய துணி சந்தைகளில் அப்துல் கனி துணி சந்தையும் ஒன்றாகும். இங்கு 300 நிரந்தரக் கடைகள் உள்ளிட்ட 1000 எண்ணிக்கைக்கும் மேற்பட்ட தனியர்களின் கடைகள் உள்ளன. இக்கடைகளில் மொத்த மற்றும் சில்லறை அடிப்படையில் துணி வியாபாரம் நடைபெறுகிறது. வாராந்திரக் கடைகள் திங்கள் மற்றும் செவ்வாய்க் கிழமைகளிலும் மற்ற கடைகள் யாவும் தினசரியும் திறக்கப்படுகின்றன. இவ் வர்த்தக சந்தையில் ஒரேநாளில் ஏராளமான பணப் பரிமாற்றங்கள் நிகழ்கின்றன. பண்டிகைக் காலங்களில் 10,000 முதல் 30,000 நபர்கள் வரையிலான மக்கள் இங்கு வந்து போகின்றனர்.

அருகிலுள்ள கேரளா போன்ற மாநிலங்களிலிருந்தும் , மாவட்டங்களிலிருந்தும் துணி வியாபாரிகள் இங்கு வந்து செல்கின்றனர். பவானி நகரில் தயாரிக்கப்படும் பவானி ஜமக்காளம் வகைப் போர்வைகள் இச்சந்தையில் அதிகமாக விற்பனையாகின்றன .

மேற்கோள்கள் 

ஈரோடு
சந்தைகள்
தமிழ் நாட்டுக் கட்டிடங்கள்
தமிழ்நாட்டில் நெசவுத் தொழில்
ஸ்பாட்லைட்

ஸ்பாட்லைட் (ஆங்கிலம்: Spotlight) 2015 ஆம் ஆண்டில் வெளியான அமெரிக்கத் திரைப்படமாகும். டாம் மெக்கார்தி ஆல் இயக்கப்பட்டு, டாம் மெக்கார்தி மற்றும் ஜாஷ் சிங்கர் ஆல் எழுதப்பட்டதாகும். மார்க் ருஃப்பால்லோ, மைக்கேல் கீடன், இரேசல் ஆடம்ஸ், லீவ் ஷ்ரைபர், சான் ஸ்லாட்டரி, ஸ்டான்லி துச்சி ஆகியோர் இத்திரைப்படத்தில் நடித்துள்ளனர்.

ஸ்பாட்லைட் 72 ஆவது வெனிசு திரைப்படத் திருவிழாவில் திரையிடப்பட்டது. டொரன்டோ மற்றும் டெல்லூரைடு திரைப்படத் திருவிழாகளிலும் திரயிடப்பட்டது. நவம்பர் 6, 2015 அன்று ஓபன் ரோட் பிலிம்ஸ் ஆல் வெளியிடப்பட்டது. ஆறு நியமனங்களில் ஸ்பாட்லைட் சிறந்த திரைப்படத்திற்கான அகாதமி விருது மற்றும் சிறந்த அசல் திரைக்கதைக்கான அகாதமி விருதுகளை வென்றது.

விருதுகள்
ஸ்பாட்லைட் 120 இற்கும் அதிகமான சிறந்த திரைப்படங்களின் பட்டியல்களில் இடம்பெற்றது.

அகாதமி விருதுகளில் ஆறு நியமனங்களைப் பெற்றது, சிறந்த திரைப்படம், சிறந்த இயக்குநர், சிறந்த துணை நடிகர் , சிறந்த துணை நடிகை , சிறந்த அசல் திரைக்கதை, மற்றும் சிறந்த திரை இயக்கம், இவற்றில் சிறந்த திரைப்படம் மற்றும் சிறந்த அசல் திரைக்கதைக்கான விருதுகளை வென்றது. 1953 ஆம் ஆண்டின் சிறந்த திரைப்படமான த கிரேட்டஸ்ட் ஷோ ஆன் எர்த் திரைப்படத்திற்குப் பிறகு ஓரு சிறந்த திரைப்படம் மூன்றிற்கும் குறைவான அகாதமி விருதுகளை வென்றுள்ளது.

மேற்கோள்கள்

வெளியிணைப்புகள்
 
 
 

2015 திரைப்படங்கள்
அமெரிக்கத் திரைப்படங்கள்
ஆங்கிலத் திரைப்படங்கள்
சிறந்த திரைப்படத்திற்கான அகாதமி விருதை வென்ற திரைப்படங்கள்
ஓபன் ரோட் பிலிம்ஸ் திரைப்படங்கள்
அமெரிக்க நாடகத் திரைப்படங்கள்
பாஃப்டா விருதினை வென்ற திரைப்படங்கள்
சௌமகல்லா அரண்மனை

சௌமகல்லா அரண்மனை அல்லது நான்கு அரண்மனைகள் (Chowmahalla Palace) ஆசாப் அலி வம்சத்தின்  ஐதராபாத் நிசாம்  மன்னர் கட்டிய நான்கு அரண்மனைகள் ஆகும். 

இந்த நான்கு அரண்மனைகளும் ஹைதராபாத்தில் உள்ள சார்மினார் அருகே அமைந்துள்ளது. ஐதராபாத் நிசாம் அசாப் உத்-தௌலா மீர் சலாபத் ஜங் என்பவரால் இவ்வரண்மனைகள் 1750-இல் கட்டத் துவங்கப்பட்டது.அப்சல் உத்-தௌலா மற்றும் ஐந்தாம் அசப் ஜா ஆட்சிக் காலத்தில் முறையே 1857 மற்றும் 1869-ஆம் ஆண்டுகளில் நிறைவுற்றது.

45 ஏக்கர் பரப்பளவு கொண்ட இவ்வரண்மனை இரண்டு தர்பார் கூடங்கள் மற்றும் இரண்டு தாழ்வாரங்களுடன் கூடியது. மேலும் கூட்ட அரங்குகள், நீரூற்றுகள், தோட்டங்களுடன் கூடியது.
இந்த சௌமகல்லா அரண்மனைகளுக்கு, 15 மார்ச் 2010-இல் யுனெஸ்கோ நிறுவனத்தால் பாரம்பரிய பண்பாட்டு தலமாக அறிவித்து சான்றிதழ் வழங்கப்பட்டது.

படக்காட்சிகள்

மேற்கோள்கள்

வெளி இணைப்புகள்

 Chowmahalla Palace Official Website 
 The lost world: article by historian William Dalrymple about the last Nizam of Hyderabad and the restoration of Chowmahalla Palace
Travel guide issued by Authority: The Administrator, H.E.H The Nizam's Private Estate

ஐதராபாத்து
தெலங்காணா அரண்மனைகள்
ஐதராபாத் இராச்சியம்
தன்குட்டா மாவட்டம்

தன்குட்டா மாவட்டம் (Dhankuta District) () (),  நேபாள நாட்டின் கிழக்கு பிராந்தியத்தில்  நேபாள மாநில எண் 1-இல், கோசி மண்டலத்தில் அமைந்த மாவட்டங்களில் ஒன்றாகும். இம்மாவட்டத்தின் நிர்வாகத் தலமையிட நகரம் தன்குட்டா ஆகும். 

இம்மாவட்டம் 891 சதுர கிலோ மீட்டர் பரப்பளவு கொண்டது. 2011-ஆம் ஆண்டு மக்கள் தொகை கணக்கெடுப்பின் படி, இம்மாவட்ட மக்கள் தொகை 1,63,412 ஆகும்.  இம்மாவட்டத்தில் நேபாள மொழி, நேவாரி மொழி, ராய் மொழி, தமாங் மொழி மஹர் மொழி மற்றும் லிம்பு போன்ற மொழிகள் பேசப்படுகிறது.

வேளாண்மை
தன்குட்டா மாவட்டம் கடல் மட்டத்திலிருந்து 300 முதல் 2500 மீட்டர் உயரத்தில் பரவியுள்ளது.
தமூர் மற்றும் அருண் ஆறுகள் பாய்கிறது. நெல், சிறுதானியங்கள், எலுமிச்சைப் பழம், இஞ்சி, முட்டைக்கோஸ், காலிபிளவர் மற்றும் தேயிலை போன்ற பணப் பயிர்கள் வளர்க்கப்படுகிறது. இம்மாவட்டத்தின் உயரமான மலைப்பகுதிகளில் சால மரங்கள் வளர்ந்துள்ளது.

புவியியல் மற்றும் தட்ப வெப்பம்

நகராட்சிகள் மற்றும் கிராம வளர்ச்சி மன்றங்கள்
 
இம்மாவட்டத்தில் ஒரு நகராட்சியும், 37 கிராம வளர்ச்சி மன்றங்களும் கொண்டுள்ளது.

சுற்றுலாத் தலங்கள்

படக்காட்சி

இதனையும் காண்க
நேபாள மாநிலங்கள்

மேற்கோள்கள்

வெளி இணைப்புகள்
தன்குட்டா மாவட்ட இணையதளம்

நேபாளத்தின் மாவட்டங்கள்
கலியன் சம்பா (நெல்)

கலியன் சம்பா﻿ (Kaliyan Samba) பாரம்பரிய நெல் வகைகளின் பட்டியலில் இடம்பெற்றுள்ள இந்த கலியன் சம்பா, கரிசல் மண், வண்டல் மண், களிமண் எனப் பல மண் வகைகள் தமிழகத்தில் இருப்பினும், பரவலாகக் களிமண் நிலத்திலேயே நெல் வகைகள் சாகுபடி செய்யப்படுகிறது. களிமண்ணுக்கு ஏற்ற நெல் இரகமான கலியன் சம்பா, பசித்தவனுக்கு ஏற்ற இரகமென்று தமிழர்களால் கருதப்படுகிறது. (கலியன் என்றால் `பசித்தவன்’ என்ற ஒரு பொருள் உண்டு).

வளரியல்பு 
ஐந்தடி வரை வளரக்கூடிய நெல் இரகமாகன கலியன் சம்பா, ‘வெள்ளமே போனாலும் பள்ளமே விளையும்’ என்ற பழமொழிக்கு ஏற்பப் பள்ளமான பகுதிகளுக்கு ஏற்றது. இயற்கையாகவே கலியன் சம்பாவுக்கு நோய் எதிர்ப்பு சக்தியும், பயிருடன் ஒரு வகையான களையும் அதிகமாக இருப்பதால் பூச்சித் தாக்குதலும் இருப்பதில்லை.

ஒற்றை நடவு முறை 
இயற்கை சீற்றங்களைத் தாங்கி வளரும் இந்த இரகத்துக்குச், சாயும் தன்மை குறைவு. சிவப்பு நிற நெல்லும், சிகப்பு நிற அரிசியும் கொண்ட மோட்டா இரகமான கலியன் சம்பா, இட்லி, தோசை போன்ற சிற்றூண்டி உணவு வகைகளுக்கு ஏற்ற இரகமாகும். நாகப்பட்டினம் மாவட்டத்தின் வடக்குப் பகுதிகளில் இவ்வகை நெற்கள் பெருமளவில் சாகுபடி செய்யப்பட்டுவந்துள்ளது. சாதாரண நடவு முறை, மற்றும் திருந்திய நெல் சாகுபடி (ஒற்றை நடவு முறை) முறைக்கு உகந்ததான இது, சாதாரண அளவில் ஏக்கருக்கு முப்பது கிலோவும், திருந்திய நெல் சாகுபடிக்குத் தரமான இரண்டுக் கிலோ விதையும் போதுமானது எனக் கருதப்படுகிறது.

நோய் எதிர்ப்புத் திறன் 
பண்டைய, மற்றும் பாரம்பரிய நெல் என்று சொன்னாலே மருத்துவக் குணம் நிறைந்ததாக இருந்துள்ளது. அந்த வகையில், கலியன் சம்பா அரிசியைக் கஞ்சிக் குடித்துவந்தால், நீண்ட காலமாக ஆறாத புண்கள் ஆறும் என்பது வேளாண் நம்பிக்கையாக உள்ளது. புற்றுநோய் வந்தவர்களுக்கு ஆரோக்கியத்தைத் தரக்கூடிய இந்த இரகத்துக்கு இயற்கை யாகவே நோய் எதிர்க்கக்கூடிய தன்மை அதிகமென்று கூறப்படுகிறது.

இவற்றையும் காண்க 
 நெல்
 பாரம்பரிய நெல்
 இலங்கையின் பாரம்பரிய அரிசி
 இயற்கை வேளாண்மை
 வேளாண்மை
 கலியன் கேட்ட வரங்கள் (தொடர்பற்றக் கட்டுரை)

மேற்கோள்கள்

வெளி இணைப்புகள் 
 கலியன் சம்பா - கோ. நம்மாழ்வார்

நெல் வகைகள்
தமிழ்நாட்டின் நெல் வகைகள்
கிச்சலி சம்பா (நெல்)

ஆத்தூர் கிச்சலி சம்பா அல்லது  
ஆத்தூர் கிச்சடி சம்பா (Attur Kichedi samba) தற்பொழுது சி இ பி - 24 (GEB 24) தமிழகத்தில் பெரும்பாலான மக்கள் விரும்பி சாப்பிடுகிற இரகமாக உள்ள இது, சம்பா பருவத்தில் (ஆகத்து (தமிழ் ஆடி மாதத்தில்) பயிரிடப்படும் பாரம்பரிய நெல் இரகமாகும். நூற்று முப்பத்து ஐந்து நாளில் அறுவடைக்கு வரக்கூடிய இவ்வகை நெற்பயிர்கள், நாலரை அடி வரை வளரும் தன்மை கொண்டது. சன்ன இரகமாக உள்ள இதன் அரிசி,  வெண்ணிறமாகக் காணப்படுகிறது.

மெலிந்த (சன்ன) இரகம் 
பொதுவாக, பலனளிக்காத வெள்ளை, மற்றும் மெலிந்த (சன்ன) இரக அரிசியை விரும்பி சாப்பிட நாம் பழகிவிட்டதாக கூறப்படுகிறது. ஆரோக்கியத்துக்கு சத்து மிகுந்த தடித்த (மோட்டா) இரக அரிசியைத் தவிர்த்து, மெருகேற்றல் செய்யப்பட்ட, எந்தச் சத்துமில்லாத உணவு வகைகளை நாம் உட்கொண்டு வருவதாக கருதப்படுகிறது. ஆனால் வெள்ளை அரிசியாகவும், சன்ன இரகமாகவும் சாப்பிடச் சுவையாகவும் தமிழகத்தில் பெரும்பாலான மக்கள் விரும்பி சாப்பிடுகிற இரகமாகவும் இந்த கிச்சலி சம்பா உள்ளது.

குறிஞ்சிக்கு ஏற்றது 
மஞ்சள் நிற நெல் மற்றும் வெள்ளை அரிசியுடைய இந்த நெல் இரகம், மலையும், மலையைச் சார்ந்த குறிஞ்சி நிலப் பகுதியில் பயிரிடப்படுகிறது. நாலரை அடி (4.½ ft) வரை வளரும் தன்மை கொண்ட இது, நூற்று முப்பத்து ஐந்து நாட்களில் அறுவடைக்கு வரக்கூடியது. மழை வெள்ளத்திலும் ஓரளவு தாக்குப்பிடித்து, சாயும் தன்மை கொண்டதாக இருப்பினும் அறுவடைக்கும், நெல்லுக்கும் எவ்வொரு பாதிப்பையும் ஏற்படுத்தாது.

பலனும், பயன்பாடும் 
கிச்சலி சம்பா அரிசியைத் தொடர்ந்து பயன்படுத்துவதன் மூலம் நம் உடலில் நோய் எதிர்ப்பு சக்தி அதிகரிப்பதாகவும். மேலும், இதன் சோற்றை சாப்பிட்டால் தேகச் செழுமையும், உடல் பலமும் உண்டாகும். இதன் வைக்கோலைச் சாப்பிடும் கால்நடைகளின் நோய் எதிர்ப்புத் திறனும் அதிகரித்து பால் சுரக்கும் தன்மையும் கூடுவதாக கூறப்படுகிறது. அதுமட்டுமின்றி, அனைத்து வகையான பலகாரங்கள் செய்வதற்கு ஏற்ற அரிசி இரகமாக உள்ள இது, சமீபகாலமாகத் தனியார் மருத்துவமனைகளில் நோயாளிகளுக்கு உணவளிக்க, இந்தக் கிச்சலி சம்பா அரிசியைப் பயன்படுத்துவதாக கருதப்படுகிறது.

இவற்றையும் காண்க 
 நெல்
 பாரம்பரிய நெல்
 இலங்கையின் பாரம்பரிய அரிசி
 இயற்கை வேளாண்மை
 வேளாண்மை
 சம்பா (அரிசி)
 சம்பா மாவட்டம் (தொடர்பற்றக் கட்டுரை)

சான்றுகள்

புற இணைப்புகள் 
 கிச்சலி சம்பா நெல் படிமம்

நெல் வகைகள்
தமிழ்நாட்டின் நெல் வகைகள்
ஜாப்பா மாவட்டம்

ஜாப்பா மாவட்டம் (Jhapa District) () நேபாள நாட்டின் கிழக்கு பிராந்தியத்தின், மேச்சி மண்டலத்தின் தராய் சமவெளியில் மாநில எண் 1-இல் அமைந்துள்ளது. இம்மாவட்டத் தலைமையிட நகரம் பத்திரப்பூர்  ஆகும். இதன் மற்றொரு நகரம் மேச்சிநகர் ஆகும். 

இதன் பரப்பளவு 1606 சதுர கிலோ மீட்டர் ஆகும். 2011-ஆம் ஆண்டு மக்கள் தொகை கணக்கெடுப்பின் படி, ஜாபா மாவட்ட  மக்கள் தொகை  8,12,650 ஆகும்.  
இம்மாவட்டத்தில் பேசப்படும் மொழிகள் நேபாள மொழி, லிம்பு மொழி  மற்றும் ராஜ்பன்சி  மொழிகளாகும்.
இம்மாவட்டம் கடல் மட்டத்திலிருந்து அதிக பட்சம் 506 மீட்டர் உயரத்தில் அமைந்துள்ளது.

இதனையும் காண்க
நேபாள மாநிலங்கள்

மேற்கோள்கள்

வெளி இணைப்புகள் 
ஜாப்பா மாவட்ட இணையதளம்

நேபாளத்தின் மாவட்டங்கள்
தாப்லேஜங் மாவட்டம்

தாப்லேஜங் மாவட்டம் (Taplejung District) (  வட கிழக்கு நேபாளத்தின் மாநில எண் 1-இல், லிம்புவான்  கிழக்குப் பிராந்தியத்தில், மேச்சி  மண்டலத்தில் இமயமலையில் அமைந்துள்ளது.
இம்மாவட்டத்தின் நிர்வாகத் தலைமையிடம் தாப்லேஜங்  நகரம் ஆகும். 

தாப்லேஜங் மாவட்டத்தின் மொத்தப் பரப்பளவு 3646 சதுர கிலோ மீட்டராகும். 2011-ஆம் ஆண்டு மக்கள் தொகை கணக்கெடுப்பின் படி மொத்த மக்கள் தொகை 1,27,461 ஆகும்.  லிம்பு மொழி, நேபாளி மொழிகள் இங்கு பேசப்படுகிறது. இம்மாவட்டத்தின் வடக்கு பகுதிகள் திபெத் தன்னாட்சிப் பகுதியுடன் எல்லையாக கொண்டது.

புவியியல் தட்ப வெப்பம் 

தாப்லேஜுங் மாவட்டம் நேபாள மாநில எண் 1-இல் வட கிழக்கில் அமைந்துள்ளது. தமூர் ஆறு தாப்லேஜுங் மாவட்டத்தில் பாய்கிறது.  உலகின் உயரமான மலைகளில் ஒன்றான  கஞ்சஞ்சங்கா மலை இம்மாவட்டத்தில் அமைந்துள்ளது.
3794 மீட்டர் உயரத்தில் அமைந்த லிம்பு மக்களின் பதிபாரா தேவி கோயில்,  இந்து மற்றும் பௌத்தர்களின் புனித தலமாக உள்ளது.

நகராட்சிகளும், கிராம வளர்ச்சி குழுக்களும்

 
தாப்லேஜுங் மாவட்டத்தில் 59 கிராம வளர்ச்சி குழுக்கள், கிராமப்புறங்களை நிர்வகிக்கிறது. தாப்லேஜுங் நகராட்சி மாவட்ட நிர்வாகத் தலைமையிடமாக உள்ளது.

இதனையும் காண்க
 நேபாள மாநில எண் 1
 நேபாள மாநிலங்கள்

மேற்கோள்கள் 

நேபாளத்தின் மாவட்டங்கள்
தேஹ்ரதும் மாவட்டம்

தேஹ்ரதும் மாவட்டம் (Terhathum District) (), நேபாள நாட்டின் கிழக்குப் பகுதியில்,  நேபாள மாநில எண் 1-இல் அமைந்துள்ள பதினான்கு மாவட்டங்களில் ஒன்றாகும். இம்மாவட்ட நிர்வாகத் தலைமையிடம் மியாங்லுங்  நகரம் ஆகும்.

தேஹ்ரதும் மாவட்டம் 679 சதுர மீட்டர் பரப்பளவு கொண்டது. 2001-ஆம் ஆண்டு மக்கள் தொகை கணக்கெடுப்பின் படி இம்மாவட்ட மக்கள் தொகை 1,13,111 ஆகும். இம்மாவட்டத்தில் லிம்பு மொழி மற்றும் நேபாள மொழிகள் பேசப்படுகிறது.

பெயர்க் காரணம் 
தேஹ்ரதும் என்ற நேபாள மொழிச் சொல்லிற்கு, தேஹ்ரா என்பதற்கு பதின்மூன்று  என்றும், தும் என்பதற்கு கோட்டை  என்றும் பொருள். தேஹ்ரதும் என்பதற்கு பதின்மூன்று கோட்டைகள் என்று பொருள்படும்.

புவியியல் மற்றும் தட்ப வெப்பம்

கிராம வளர்ச்சிக் குழுக்கள் மற்றும் நகராட்சிகள் 
 
தேஹ்ரதும் மாவட்டம், ஒன்பது உட்கோட்டங்களுடன், 32 உள்ளாட்சி கிராம வளர்ச்சிக் குழுக்களையும், இரண்டு நகராட்சிகளையும் கொண்டுள்ளது.

இதனையும் காண்க 
நேபாள மாநிலங்கள்

மேற்கோள்கள்

வெளி இணைப்புகள் 

தேஹ்ரதும் இணையதளம்
 ddctehrathum.gov.np தேஹ்ரதும் மாவட்டத்தின் இணையதளம்

நேபாளத்தின் மாவட்டங்கள்
போஜ்பூர் மாவட்டம், நேபாளம்

போஜ்பூர் மாவட்டம் (Bhojpur District) ()  நேபாள நாட்டின் கிழக்கு பிராந்தியத்தில் நேபாள மாநில எண் 1-இல், கோசி மண்டலத்தில் உள்ள இமயமலையில் அமைந்த  மலைப்பாங்கான மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் போஜ்பூர்  நகரத்தில் அமைந்துள்ளது.
 
2011-ஆம் ஆண்டு மக்கள் தொகை கணக்கெடுப்பின் படி, போஜ்பூர் மாவட்டம் 182,459 மக்கள் தொகையும், 1,507 சதுர கிலோ மீட்டர் பரப்பளவும் கொண்டது. 
இம்மாவட்டத்தின் வடக்கு மலைப் பகுதிகளில் ருத்திராட்ச மரங்கள் வளர்கிறது.

புவியியல்

நேபாளத்தின் எட்டு வகையான தட்ப வெப்ப மண்டலங்களில் போஜ்பூர் மாவட்டம், ஐந்தாவதாக வகைப்படுத்தப்பட்டுள்ளது. 

3% மாவட்டப் பரப்பளவு 300 மீட்டர்  உயரத்திலும், 31% பகுதிகள் 300 முதல் 1000 மீட்டர் உயரத்திலும், 50% பகுதிகள்  1000 முதல் 2000 மீட்டர் உயரத்திலும், 15% பகுதிகள் 2000 முதல் 3000 மீட்டர் உயரத்திலும் அமைந்துள்ளது.

மக்கள் தொகையியல்
போஜ்பூர் மாவட்டத்தில் ராய் பழங்குடி மக்கள், நேவார் மக்கள் மற்றும் கிராதர்கள் எனும் வேடுவ இன மக்கள் அதிகம் வாழ்கின்றனர். இம்மாவட்டத்தில் போஜ்புரி மொழி, நேபாள மொழிகள் பேசப்படுகிறது.

தட்ப வெப்பம்

மேற்கோள்கள்

வெளி இணைப்புகள் 
 போஜ்பூர் மாவட்ட இணையதளம்

நேபாளத்தின் மாவட்டங்கள்
குய்மராஸ்

குய்மராஸ் (Guimaras) என்பது பிலிப்பீன்சின் விசயாசின், மேற்கு விசயாசுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் ஜோர்தான் ஆகும். இம்மாகாணம் 1992 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் சாமுவேல் டி. குமாரின் (Samuel T. Gumarin) ஆவார். இதன் மொத்த நிலப்பரப்பளவு 604.57 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக குய்மராஸ் மாகாணத்தின் சனத்தொகை 174,613 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 77ஆம் மாகாணமாகவும் சனத்தொகையின் அடிப்படையில் 74ஆம் மாகாணமாகவும் காணப்படுகின்றது.  இம்மாகாணத்தில் 98 கிராமங்களும், 5 மாநகராட்சிகளும் உள்ளன. அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன.

மேற்கோள்கள்

வெளி இணைப்புகள்
அதிகாரபூர்வ இணையத்தளம்

பிலிப்பீன்சின் மாகாணங்கள்
கபிஸ்

கபிஸ் (Capiz) என்பது பிலிப்பீன்சின் விசயாசின், மேற்கு விசயாசுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் ரொக்சாஸ் ஆகும். இது 1901 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் அந்தோனியோ டெல்ரொசாரியோ (Antonio del Rosario ) ஆவார். இதன் மொத்த நிலப்பரப்பளவு 2,594.64 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக கபிஸ் மாகாணத்தின் சனத்தொகை 761,384 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 52ஆம் மாகாணமாகவும் சனத்தொகையின் அடிப்படையில் 38ஆம் மாகாணமாகவும் காணப்படுகின்றது.  இம்மாகாணத்தில் 473 கிராமங்களும், 16 மாநகராட்சிகளும் உள்ளன. அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. இம்மாகாணத்தின் கடற்கரையின் நீளம் 80 கி.மீ ஆகும். இங்கு பல மீன்குளங்கள் உள்ளன. இதனால் இம்மாகாணம் "பிலிப்பீன்சின் மீன்குளத் தலைநகரம்" எனப் பொதுவாக சிறப்பித்துக் கூறப்படுகின்றது.

மேற்கோள்கள்

வெளி இணைப்புகள்
அதிகாரபூர்வ இணையத்தளம் 

பிலிப்பீன்சின் மாகாணங்கள்
அன்ரிக்

அன்ரிக் (Antique) என்பது பிலிப்பீன்சின் விசயாசின், மேற்கு விசயாசுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் சன் ஜோஸ் டி பயூனவிஸ்டா ஆகும். இது 1780 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் ரொடோரா கடியாவோ (Rhodora Cadiao) ஆவார். இதன் மொத்த நிலப்பரப்பளவு 2,729.17 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக அன்ரிக் மாகாணத்தின் சனத்தொகை 582,012 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 49ஆம் மாகாணமாகவும் சனத்தொகையின் அடிப்படையில் 52ஆம் மாகாணமாகவும் காணப்படுகின்றது.  இம்மாகாணத்தில் 590 கிராமங்களும், 18 மாநகராட்சிகளும் உள்ளன. அத்துடன் இம்மாகாணத்தில் தகலாகு ஆங்கிலம் உள்ளடங்கலாக ஏழு பிரதான மொழிகள் பேசப்படுகின்றன. விவசாயம், காடுகள், விமானநிலையங்கள், நிர்மாணங்கள், வர்த்தகம், வங்கிகள், கைத்தொழில் மற்றும் விலங்கு வளர்ப்பு ஆகியவை இம்மாகாணத்தின் பொருளாதாரத்தில் பங்களிப்பு வழங்குகின்றன.

மேற்கோள்கள்

வெளி இணைப்புகள்
அதிகாரபூர்வ இணையத்தளம் 

பிலிப்பீன்சின் மாகாணங்கள்
அக்லான்

அக்லான் (Aklan) என்பது பிலிப்பீன்சின் விசயாசின், மேற்கு விசயாசுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் கலிபோ ஆகும். இது 1956 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் புளரென்சியோ மிராபுளோரெஸ் (Florencio Miraflores) ஆவார். இதன் மொத்த நிலப்பரப்பளவு 1,821.42 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக அக்லான் மாகாணத்தின் சனத்தொகை 574,823 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 64ஆம் மாகாணமாகவும் சனத்தொகையின் அடிப்படையில் 53ஆம் மாகாணமாகவும் காணப்படுகின்றது.  இம்மாகாணத்தில் 327 கிராமங்களும், 17 மாநகராட்சிகளும் உள்ளன. அத்துடன் இம்மாகாணத்தில் தகலாகு ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன. இம்மாகாணத்தின் வருடாந்த வருமானம் 450 மில்ல்லியன் பிலிப்பீனியப் பணத்திற்கும் அதிகமாக உள்ளது. அதனால் இம்மாகாணத்தைப் பிலிப்பீன் அரசு முதற்தர மாகாணமாக வகைப்படுத்தியுள்ளது. இம்மாகாணத்தின் பொருளாதாரத்தின் முக்க்கிய அம்சமாக விவசாயம் உள்ளது.

மேற்கோள்கள்

பிலிப்பீன்சின் மாகாணங்கள்
இலொய்லோ

இலொய்லோ (Iloilo) என்பது பிலிப்பீன்சின் விசயாசின், மேற்கு விசயாசுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் இலொய்லோ நகரம் ஆகும். இம்மாகாணம் 1566 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் ஆர்தர் டிபென்சர் எச்ர். (Arthur Defensor, Sr.) ஆவார். இதன் மொத்த நிலப்பரப்பளவு 5,000.83 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக இலொய்லோ மாகாணத்தின் சனத்தொகை 1,936,423 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 19ஆம் மாகாணமாகவும் சனத்தொகையின் அடிப்படையில் 11ஆம் மாகாணமாகவும் காணப்படுகின்றது.  இம்மாகாணத்தில் 1,721 கிராமங்களும், 42 மாநகராட்சிகளும் உள்ளன. அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன. இம்மாகாணத்தில் வாழும் மக்கள் பொதுவாக ஹிலிகய்னொன் மக்கள் என அறியப்படுகின்றனர். அத்துடன் இம்மாகாணத் தேவாலயங்களில் எசுப்பானியக் கட்டிடக்கலையைக் காணக்கூடியதாக உள்ளது.

காலநிலை

மேற்கோள்கள்

வெளி இணைப்புகள்
அதிகாரபூர்வ இணையத்தளம் 

பிலிப்பீன்சின் மாகாணங்கள்
கிழக்கு சமர், பிலிப்பீன்சு

கிழக்கு சமர் (Eastern Samar) என்பது பிலிப்பீன்சின் விசயாசின், கிழக்கு விசயாசுப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் பொரொங்கன் ஆகும். இம்மாகாணம் 1965 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் கொன்ராடோ பி. நிகார்ட்ஜே, ஆர். (Conrado B. Nicart, Jr. ) ஆவார். இதன் மொத்த நிலப்பரப்பளவு 4,660.47 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக கிழக்கு சமர் மாகாணத்தின் சனத்தொகை 	467,160 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 24ஆம் மாகாணமாகவும் சனத்தொகையின் அடிப்படையில் 58ஆம் மாகாணமாகவும் காணப்படுகின்றது.  இம்மாகாணத்தில் 132 கிராமங்களும், 22 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன. மார்ச் 12, 1521 அன்று மகலன் வந்து இறங்கிய பிலிப்பீன்சின் முதலாவது இடம் இது என வரலாற்று ஆய்வாளர்கள் குறிப்பிடுகின்றனர்.

மேற்கோள்கள்

பிலிப்பீன்சின் மாகாணங்கள்
பிரத்தியட்சம்

பிரத்தியட்சம் என்பது தமிழில் காட்சியளவை அல்லது புலக்காட்சி என வழங்கப்படுகின்றது. பிரத்தி+அக்ச அல்லது பிரத்தி+அக்சி எனப் பகுத்து புலனுறுப்புக்கு முன்னதாக அல்லது கண் முதலான புலன்களுக்கு முன்னதாக  எனப் பொருள்சுட்டும் வகையில் அமைகின்றது.

பொதுவாக கண் முதலான ஐம்புலன்களாலும் பெறப்படும் அறிவு புலக்காட்சி எனப்படும். எனினும் இந்திய தத்துவங்களிடையே காட்சி பற்றிய வரைவிலக்கணப்படுத்தலில் வேறுபாடுகள் காணப்படுகின்றன.

சிவஞானசித்தியார் காட்சி பற்றிய வரைவிலக்கணப்படுத்தலில்
"மாசறு காட்சியை யந்திரிவின்றி விகற்பமுன்ன
ஆசற வறிவதாகும்"  என்று, நேரே அறிவதுடன் ஐயம், திரிபு, விகற்பம் ஆகியன இல்லாது அறிகின்ற அறிவே காட்சி எனக்கூறுகின்றமை குறிப்பிடத்தக்கதாகும்.

உசாவலுக்குதவியவை
 

இந்து மெய்யியல் கருத்துருக்கள்
சைவ சித்தாந்தம்
2017 உத்தராகண்ட சட்டப் பேரவைத் தேர்தல்

2017 உத்தராகண்ட சட்டப் பேரவைத் தேர்தல் உத்தராகண்ட சட்டப் பேரவைக்கான 70 உறுப்பினர்களைத் தேர்ந்தெடுக்க 15 பிப்ரவரி 2017 அன்று நடந்த தேர்தலைக் குறிக்கும். இதன் 70 தொகுதிகளுக்கும் ஒரே கட்டத்தில் வாக்குப்பதிவு நடந்தது. 2012 தேர்தலில் எந்தக் கட்சிக்கும் பெரும்பான்மை கிடைக்கவில்லை. எனினும் இந்திய தேசிய காங்கிரசு விசய் பகுகுணா தலைவராவுள்ள முற்போக்கு சனநாயக முன்னணி (உத்தராகண்டம்) உதவியுடன் ஆட்சி அமைத்தது. வாக்காளர் சரிபார்க்கும் காகித தணிக்கை சோதனை இங்கு தேர்தலின் போது நான்கு தொகுதிகளில் பயன்படுத்தப்படும்.

கால அட்டவணை 
இந்தத் தேர்தல் அட்டவணையை இந்தியத் தேர்தல் ஆணையம், 4 சனவரி 2017 அன்று அறிவித்தது. 
 15 பெப்ரவரி 2017 - அனைத்து தொகுதிகளுக்கும் ஒரே கட்டமாக வாக்குப்பதிவு
 11 மார்ச் 2017 - முடிவுகள் அறிவிக்கப்பட்டன.

வாக்குப் பதிவு
உத்தராகண்டத்தின் 69 தொகுதிகளுக்கு நடந்த தேர்தலில் 68% வாக்குப் பதிவு நடந்தது. கர்னபிரயாக் தொகுதி பகுசன் சமாச் வேட்பாளர் குல்தீப் சிங் சாலை விபத்தில் மரணமடைந்ததால் அத்தொகுதியில் தேர்தல் நடைபெறவில்லை.

கருத்துக் கணிப்புக்கள்

முடிவுகள்

இதையும் பார்க்க
 2022 உத்தராகண்ட சட்டப் பேரவைத் தேர்தல்
 பஞ்சாப் சட்டமன்றத் தேர்தல், 2017 
 2017 கோவா சட்டப் பேரவைத் தேர்தல்
 2017 மணிப்பூர் சட்டப் பேரவைத் தேர்தல்
 2017 உத்தரப் பிரதேச சட்டமன்றத் தேர்தல்

மேற்கோள்கள் 

உத்தராகண்ட மாநில சட்டப் பேரவைத் தேர்தல்கள்
2017 தேர்தல்கள்
2017 இல் இந்தியா
2017 நிகழ்வுகள்
தார்ச்சுலா மாவட்டம்

தார்ச்சுலா மாவட்டம் (Darchula District)  ( , தூர மேற்கு நேபாள நாட்டின் நேபாள மாநில எண் 7-இல் அமைந்த ஒன்பது மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் தார்ச்சுலா நகரம் ஆகும்.

மக்கள் தொகையியல்
2011-ஆம் மக்கள் தொகை கணக்கின் படி, தார்ச்சுலா மாவட்டம் 2,322 சதுர கிலோ மீட்டர் பரப்பளவும், 1,33,274  மக்கள் தொகையும் கொண்டுள்ளது. மக்கள் தொகையில் ஆண்கள் 63,609, பெண்கள் 69,855 ஆக உள்ளனர். பாலின விகிதம் 100 பெண்களுக்கு, 91 ஆண்கள் வீதம் உள்ளனர். மக்கள் அடர்த்தி சதுர கிலோ மீட்டருக்கு 57 நபர்கள் என்ற விகிதத்தில் உள்ளது. தோடியாளி, குமாவானி, ருங் மற்றும் நேபாளி மொழிகள் இம்மாவட்ட மக்களால் பேசப்படுகிறது. 58% மக்கள் வறுமைக் கோட்டிற்கு கீழ் உள்ளனர். மக்களில் 63.55% சத்திரியர்களும், 17.15% அந்தணர்களும்,  4.01% தாக்கூரிகளும், தலித் மற்றும் பிறர் 15.39% ஆக உள்ளனர்.
பெரும்பான்மையான சமயம் இந்து சமயமாக உள்ளது. பௌத்த சமயத்தை பின்பற்றும் மக்களும் உள்ளனர்.

புவியியல்

தார்ச்சுலா மாவட்டம், நேபாளத்தின் தூர மேற்கில், இமயமலையில் 300 மீட்டர் உயரம் முதல் 5,000 மீட்டர் முடிய பரவியுள்ளது. இம்மாவட்டத்தின் மேற்கில் இந்தியாவும், வடக்கில் திபெத் தன்னாட்சிப் பகுதியும் எல்லைகளாக உள்ளது.

பொருளாதாரம்
தார்ச்சுலா மாவட்டம், சமூக மற்றும் பொருளாதாரத்தில் மிகவும் பின் தங்கிய மாவட்டம் ஆகும்.
தனி மனிதனின் ஆயுட்காலம் 52 வயது என 1996-இல் கணிக்கப்பட்டது. மக்கள் தொகையில் 90 விழுக்காடு மக்கள் வேளாண்மை மற்றும் கால்நடைப் பொருளாதாரத்தை மட்டுமே நம்பியுள்ளனர்.

சுற்றுலா
நேபாளம் வழியாக கயிலை மலை -  மானசரோவர் யாத்திரை செல்பவர்களுக்கு தார்ச்சுலா மாவட்டத்தின் அபி நம்பா காட்டுயிர் காப்பகம் நுழைவு வாயிலாக அமைந்துள்ளது. 
மலை ஏற்றப் பயிற்சி வீரர்களுக்கு தார்சூலா முக்கிய மையமாக விளங்குகிறது.

தட்ப வெப்பம் 
பெரு மழையும், கடுங்குளிரும் கொண்ட மாவட்டமிது.
தார்ச்சுலா மாவட்டத்தின் தெற்கில் மித வெப்பமும், நடுப் பகுதியில் குளிரும், வடக்குப் பகுதியில் கடுங்குளிரும் கொண்டது. சராசரி வெப்பம் 18.6 °C; குறைந்த பட்ச வெப்பம் 7.7 °C ஆகும். மே மாதம் முதல் செப்டம்பர் மாதம் வரை மழைக் காலம் ஆகும். மாவட்டத்தின் சராசரி மழைப் பொழிவு 2129 மில்லி மீட்டர் ஆகும்
1800 மீட்டர் முதல் 6500 மீட்டர் உயரம் கொண்ட இமய மலைப் பகுதியில் தார்ச்சுலா மாவட்டம் அமைந்துள்ளது.

இதனையும் காண்க
நேபாள மாநில எண் 7
நேபாள மாநிலங்கள்

மேற்கோள்கள்

வெளி இணைப்புகள்
 தார்ச்சுலா மாவட்ட இணையதளம்
UN map of VDC boundaries, water features and roads in Darchula
Darchula District On Facebook

நேபாளத்தின் மாவட்டங்கள்
காத்மாண்டு மாவட்டம்

காத்மாண்டு மாவட்டம் (Kathmandu District) (; மத்திய நேபாளத்தின், பாக்மதி மாநிலத்தில் உள்ள 13 மாவட்டங்களில் ஒன்றாகும். காத்மாண்டு மாவட்டத்தின் நிர்வாகத் தலைமையிட நகரம், காட்மாண்டு ஒரு மாநகராட்சியும், நேபாள நாட்டின் தலைநகரமும் ஆகும். இம்மாவட்டத்தின் பிற நகரங்கள் தோகா மற்றும் பூதநீலகண்டம் ஆகும்.

395 சதுர கிலோ மீட்டர் பரப்பளவு கொண்ட காத்மாண்டு மாவட்டத்தின், 2011-ஆம் ஆண்டு மக்கள் தொகை கணக்கெடுப்பின் படி, மக்கள் தொகை 17,44,240 ஆகும். இம்மாவட்டத்தில் புகழ் பெற்ற சுற்றுலாத் தலங்களும், இந்து மற்றும் பௌத்தக் கோயில்களும் கொண்டது.

புவியியல்
காத்மாண்டு மாவட்டம் கடல் மட்டத்திலிருந்து 1262 மீட்டர் முதல் 2732 மீட்டர் உயரம் வரை பரவியுள்ளது. காத்மாண்டு சமவெளியில் அமைந்த மூன்று மாவட்டங்களில் காத்மாண்டு மாவட்டமும் ஒன்றாகும். பிற இரண்டு மாவட்டங்கள், பக்தபூர் மாவட்டம் மற்றும் லலித்பூர் மாவட்டங்கள் ஆகும்.

மாவட்ட எல்லைகள் 
கிழக்கு: பக்தபூர் மாவட்டம் மற்றும் காப்ரேபலாஞ்சோக் மாவட்டம் 
மேற்கு: தாதிங் மாவட்டம் மற்றும் நுவாகோட் மாவட்டம் 
வடக்கு: நுவாகோட் மாவட்டம் மற்றும் சிந்துபால்சோக் மாவட்டம் 
தெற்கு: லலித்பூர் மாவட்டம் மற்றும் மக்வான்பூர் மாவட்டம்

நிலவியியல் மற்றும் தட்ப வெப்பம்

காத்மாண்டுவின் கோடை கால வெப்ப நிலை (சூன் – சூலை)  32° செல்சியஸ் வரையிலும், குளிர்கால வெப்ப நிலை (டிசம்பர் – சனவரி). -2° செல்சியஸ் ஆகவும் உள்ளது.  இம்மாவட்டத்தின் சராசரி ஆண்டு மழைப்பொழிவு 176.4 மில்லி மீட்டராகும்.

பண்பாடு
காத்மாண்டு மாவட்டத்தில் பல்வேறு இன மக்கள், மொழிகள், பண்பாடு, சமயங்கள் கொண்ட வாழும் மாவட்டம் ஆகும். நேவார் மக்கள் அதிகம் வாழும் மாவட்டம் ஆகும். சமசுகிருத மொழி தாக்கம் கொண்ட நேபாள் பாஷா மற்றும் நேபாள மொழியும் அதிகம் பேசப்படும் மொழிகளில் ஒன்றாகும். நேபாளத் திருவிழாக்களுடன், இந்தியா மற்றும் திபெத் நாட்டின், இந்து சமய - பௌத்த சமயத் திருவிழாக்களும் இங்கு கொண்டாடப்படுகிறது.

பொருளாதாரம்
சுற்றுலாத் துறை காத்மாண்டு மாவட்டத்தின் முக்கிய வருவாய் ஆகும். உலகப் பாரம்பரியம் மிக்க புகழ் வாய்ந்த இந்து மற்று பௌத்தக் கோயில்களான பசுபதிநாத் கோவில், சுயம்புநாதர் கோயில், பௌத்தநாத், புத்தநீல்கந்தா போன்ற ஆன்மிகத் தலங்கள் இங்குள்ளன.

நிர்வாகம்

காத்மாண்டு மாவட்டம் ஒரு மாநகராட்சியும் பத்து நகராட்சிகளையும் கொண்டுள்ளது. அவைகளின் விவரம்:

 பூதநீலகண்டம் நகராட்சி
சந்திரகிரி நகராட்சி 
தட்சினகாளி நகராட்சி
கோகர்ணேஸ்வரர் நகராட்சி
காகேஸ்வரி மனோகரா நகராட்சி
காட்மாண்டு மாநகராட்சி
கீர்த்திபூர் நகராட்சி 
நாகார்ஜுன் நகராட்சி 
சங்கர்பூர் நகராட்சி
தாரகேஷ்வர் நகராட்சி 
தோகா நகராட்சி

மக்கள் தொகையியல்
காத்மாண்டு மாவட்ட மக்கள் தொகையான 17,44,240-இல் ஆண்கள்  9,13,001  ஆகவும் மற்றும் பெண்கள்  8,31,239 ஆகவும் உள்ளனர்.  4,36,355 குடியிருப்பு வீடுகள் உள்ளது.

ஆன்மிக சுற்றுலாத் தலங்கள்
 காத்மாண்டு நகரச் சதுக்கம் 
 காட்மாண்டு
 பசுபதிநாத் கோவில்

இதனையும் காண்க
 நேபாளத்தின் மாவட்டங்கள்
 நேபாள மாநிலங்கள்
 நேபாள நகரங்கள்
நேபாள கிராமிய நகராட்சிகள்

மேற்கோள்கள்

வெளி இணைப்புகள்
காத்மாண்டு மாவட்ட இணையதளம்
UN map of VDC boundaries, water features and roads in Kathmandu
Rainfall in Kathmandu 

நேபாளத்தின் மாவட்டங்கள்
தலைமைச் செயலாளர் (தமிழ்நாடு)

தமிழ்நாட்டின் தலைமைச் செயலாளர் என்பவர் தமிழகத்தில் தமிழக அரசின் கீழ் பணிபுரியும் ஒரு மூத்த 'இந்திய ஆட்சிப் பணி' அலுவலர் ஆவார். இவர் தமிழக அரசின் அனைத்துப் பணிகளுக்கும் பொறுப்பு ஆவார். தலைமைச்செயலாளர் என்னும் பதவி பிரித்தானிய ஆட்சிக்காலத்தில் சென்னை மாகாணத்தில் 1940 நவம்பர் 27ஆம் நாள் உருவாக்கப்பட்டது.

தலைமைச்செயலாளர் பட்டியல் 

வி.கார்த்திகேயன், டி.வி.அந்தோணி ஆகியோர் இரண்டு முறை தலைமைச் செயலாளர்களாக இருந்துள்ளனர்.

மேற்கோள்கள்

வெளி இணைப்புகள் 
தமிழ்நாடு அரசு இணையதளம்

தமிழ்நாடு அரசு அமைப்புகள்
சமர், பிலிப்பீன்சு

சமர் (Samar) என்பது பிலிப்பீன்சின் விசயாசின், கிழக்கு விசயாசுப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் கட்பலோகன் ஆகும். இம்மாகாணம் 1768 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் சாரீ ஆன் டி, டன் (Sharee Ann T. Tan) ஆவார். இதன் மொத்த நிலப்பரப்பளவு 6,048.03 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக சமர் மாகாணத்தின் சனத்தொகை 780,481 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 10ஆம் மாகாணமாகவும் சனத்தொகையின் அடிப்படையில் 34ஆம் மாகாணமாகவும் காணப்படுகின்றது.  இம்மாகாணத்தில் 951 கிராமங்களும், 24 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன. கடலிலிருந்து இமாகாணத்தின் அதிகூடிய நில உயரம் 850 மீற்றர்கள் ஆகும். இம்மாகாணம் பேர்டினன்ட் மகலன் தரிசித்த மாகாணங்களில் ஒன்றாக விளங்குகின்றது.

மேற்கோள்கள்

வெளி இணைப்புகள்
அதிகாரபூர்வ இணையத்தளம்

பிலிப்பீன்சின் மாகாணங்கள்
சம்பொவாங்கோ டெல் நோர்டே

சம்பொவாங்கோ டெல் நோர்டே (Zamboanga_del_Norte) என்பது பிலிப்பீன்சின் மின்டனாவுப் பகுதியில், சம்பொவாங்கா தீபகற்பம் பிராந்தியத்தில் அமைந்துள்ள மூன்று மாகாணங்களில் ஒன்றாகும். இதன் தலைநகரம் டொபோலொக் ஆகும். இம்மாகாணம் 1635 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் ரொபேடோ யை. உயை (Roberto Y. Uy) ஆவார். இதன் மொத்த நிலப்பரப்பளவு 7,301.53 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக சம்பொவாங்கோ டெல் நோர்டே மாகாணத்தின் சனத்தொகை 1,011,393
ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 9ஆம் மாகாணமாகவும் சனத்தொகையின் அடிப்படையில் 26ஆம் மாகாணமாகவும் காணப்படுகின்றது. இம்மாகாணத்தில் 691 கிராமங்களும், 25 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. இம்மாகானத்தின் அதிகூடிய கடல் மட்டத்திலிருந்தான உயரம் 243.8 மீற்றர்கள் ஆகும். மேலும் கடிபுனன் என்பதே இம்மாகானத்தில் அமைந்துள்ள உயரமான உச்சி ஆகும்.

மேற்கோள்கள்

வெளி இணைப்புகள்
அதிகாரபூர்வ இணையத்தளம் 

பிலிப்பீன்சின் மாகாணங்கள்
சம்பொவாங்கோ டெல் சர்

சம்பொவாங்கோ டெல் சர் (Zamboanga del Sur) என்பது பிலிப்பீன்சின் மின்டனாவுப் பகுதியில், சம்பொவாங்கா தீபகற்பம் பிராந்தியத்தில் அமைந்துள்ள மூன்று மாகாணங்களில் ஒன்றாகும். இதன் தலைநகரம் பகாடியன் ஆகும். இம்மாகாணம் 1952 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் அந்தோனியோ செரில்லிஸ் (Antonio Cerilles) ஆவார். இதன் மொத்த நிலப்பரப்பளவு 4,499.46 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக சம்பொவாங்கோ டெல் சர் மாகாணத்தின் சனத்தொகை 1,010,674 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 25ஆம் மாகாணமாகவும் சனத்தொகையின் அடிப்படையில் 27ஆம் மாகாணமாகவும் காணப்படுகின்றது. இம்மாகாணத்தில் 779 கிராமங்களும், 26 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. இம்மாகாணத்தில் வாழும் மக்களில் 45 வீதமானோர் இசுலாமியர்க?ள், மேலும் ரோமன் கத்தோலிக்கர்கள் இம்மாகாணத்தில் சிறுபான்மையினராகக் காணப்படுகின்றனர்.

மேற்கோள்கள்

வெளி இணைப்புகள்
அதிகாரபூர்வ இணையத்தளம்

பிலிப்பீன்சின் மாகாணங்கள்